《徐韶州追和仆叙别韵见寄用韵答之》
明代·陈谟

别来只忆韶州景，忽枉佳章寂寞滨。太守襜帷三载旧，侍郎官诰五花新。

枌榆社日家家酒，莺燕江亭在在春。苦恨云山迢递隔，无因晤语乐天真。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。